Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objekta, katerega odstranitev je nujno potrebna in v javno korist, na območju Občine Mežica**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov (nepremičnine z objekti za odstranitev):

* Lom 4, občina Mežica, številka strokovnega mnenja SM-MEŽLOM4S.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
…
predsednik

Priloge:

* Dokument - Mnenje DTP (SM-MEŽLOM4S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Mežica

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedene objekte, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Lom 4, občina Mežica, številka strokovnega mnenja SM-MEŽLOM4S.

Obravnavani objekt na naslovu **Lom 4** se nahaja ob dveh strmih erozijskih grapah, po katerih se občasno po padavinskih dogodkih prožijo različno veliki drobinski tokovi, kar se je zgodilo med poplavnim dogodkom med 4. in 5. avgustom 2023. Gre za zelo obsežen in zahteven plaz, saj meri območje aktivnega plazu 6 ha. Njegova sanacija bo zahtevna in dolgotrajna. Težavo za objekte predstavlja morebitno splazenje večjega dela pobočja oziroma več zaporednih plazov. Takega scenarija ne moremo izključiti, sploh glede na povečane premike na celotnem območju plazu. V tem primeru je močno ogrožen tudi stanovanjski objekt Lom 4. Zaradi visoke erozijske in plazovne nevarnosti objekti na tej lokaciji niso varni.